En verano de 1995 a guerra cambeó de tot. Os crovates heban recuperato Krayina y os musulmans de Bihac ya no yeran rodeyatos de serbios y podioron abanzar enta  l'este. Un nuevo atentato en Sarajevo estió enchaquia pa que a Otan bombardeyase as posicions serbias arredol de Sarajevo. Os crovates de Bosnia central abanzaban por a meseta de Kupres y recuperoron Jajce. Os musulmans de Bosnia centtal tamién abanzoron enta l'ueste y ocuporon enclaus serbios que i heba en a mesma Bosnia central. Os serbios de l'aria de Banja Luka reaccionoron con més expulsions y mortaleras.